# ஹலாப் தொல்லியல் மேடு


**ஹலாப் தொல்லியல் மேடு** (**Tell Halaf**) சிரியா நாட்டின் அல் ஹசாகா ஆளுநனரகத்தின் வடகிழக்கில், சிரியா-துருக்கி எல்லைப்புறத்தில் அமைந்த பண்டைய தொல்லியல் மேடு ஆகும். இத்தொல்லியல் மேட்டின் பகுதிகளில் கிமு 6,100 முதல் கிமு 5,400 வரை புதிய கற்கால ஹலாப் பண்பாடு சிறந்து விளங்கியது. ஹலாப் தொல்லியல் மேட்டில் புதிய கற்காலத்திய விலங்குகள் மற்றும் பல கோண வடிவில் வண்ணம் தீட்டப்பட்ட மட்பாண்டங்கள் கிடைத்துள்ளது.  

வெண்கலக் காலத்தில் ஹலாப் நகரம், இட்டைட்டு பேரரசினர் ஆட்சியில் இருந்தது. கிமு 10-ஆம் நூற்றாண்டில் ஆர்மீனிய நகர இராச்சியத்தின் பகுதியானது. ஹலாப் தொல்லியல் மேட்டை 1911—1913, 1929 மற்றும் 2006 ஆகிய ஆண்டுகளில் மேக்ஸ் வான் ஒப்பேன்கியும், லுட்ஸ் மார்ட்டின், அப்துல்- மசிஹ் பாக்டோ ஆகிய தொல்லியல் அறிஞர்கள் அகழ்வாய்வு செய்தனர். அகழாய்வின் போது கிடைத்த தொல்பொருட்கள் பல நாடுகளின் அருங்காட்சியகங்களில் காட்சிக்கு வைக்கப்பட்டுள்ளது.  

## அகழாய்வுகளும், கண்டுபிடிப்புகள்
காலத்திய ஆணின் சிலை, துருக்கி அருங்காட்சியகம்]]  
-பறவை மனிதச் சிற்பம்]]  

ஹலாப் தொல்லியல் மேடு துருக்கியின் கிழக்கு எல்லை அருகே சிரியா நாட்டில் புறாத்து ஆறு பாயும் வளமான ரஸ் அல்-அயின் நகரத்திற்கு அருகில் உள்ளது. அரமேய மொழியில் **டெல்** என்பதற்கு தொல்லியல் மேடு அல்லது முன்னாள் நகரம் என்பவர்.  

### கண்டுபிடிப்புகள்
1899-இல் ஹலாப் தொல்லியல் மேட்டுப் பகுதிகள் ஒட்டமான் பேரரசு ஆட்சியில் இருந்த போது, மேக்ஸ் வான் ஒப்பேன்கியும் என்ற ஜெர்மானிய இராஜதந்திரி, கிழக்கு துருக்கி முதல் மேல் மெசொப்பொத்தேமியாவின் பாக்தாத் நகரம் வரை இருப்புப் பாதை அமைக்க நிலத்தை பார்வையிட்டு கொண்டிருந்தார்.  

19 நவம்பர் 1899 அன்று ஜெர்மானியர் உள்ளூர் மக்கள் கூறிய கதைகள் மற்றும் அவர்கள் காண்பித்த சிலைகளின் அடிப்படையில் அந்த ஜெர்மானியர் மேக்ஸ் வான் ஒப்பேன்கியும் 19 நவம்பர் அன்று மணலுக்கு அடியில் ஹலாப் தொல்லியல் மேட்டை கண்டறிந்தார். மூன்றே நாட்களில் அத்தொல்லியல் மேட்ட்டில் அமர்ந்த நிலையில் பெண் தெய்வத்தின் சிற்பம் உள்ளிட்ட பல குறிப்பிடத்தக்க தொல்பொருள்கள் கண்டுபிடித்தார். மேலும் மேற்கு அரண்மனையைக் கண்டுபிடித்தார்.  

### மேக்ஸ் வான் ஒப்பென்ஹியுமின் அகழாய்வுகள்
1907-இல் பிரபல தொல்லியல் அறிஞர் எர்னஸ்ட் ஹெர்ஸ்பீல்டுவின் கோரிக்கைக்கு இணங்க, மேக்ஸ் வான் ஒப்பேன்கியும் மீண்டும் ஹலாப் தொல்லியல் மேட்டை அகழ்வாய்வு செய்தனர்.  

5 ஆகஸ்டு 1911-இல் மேக்ஸ் வான் ஒப்பேன்கியும், அவரது குழுவினரும் ஹலாப் தொல்லியல் களத்தை அகழாய்வு செய்தனர். அகழாய்வில் சிதிலமடைந்த பண்டைய **குசானா** (Gozan) நகரத்தையும், பெரிய சிலைகளையும், தொல்பொருள்களையும், கல்லறைகளையும், வழிபாட்டு இடங்களையும், மன்னர் கப்பாரா கட்டிய மேற்கு அரண்மனையையும் கண்டுபிடித்தனர். இவ்விடத்தில் கண்டுபிடித்த புதிய கற்காலத்திய வண்ணம் தீட்டப்பட்ட மட்பாண்டங்கள் மூலம் ஹலாப் பண்பாடு குறித்து அறிந்தனர்., 35% சிரியாவின் அலெப்போ தேசிய அருங்காட்சியகத்திலும் காட்சிக்கு வைக்கப்பட்டது.  

2006-இல் சிரியா மற்றும் ஜெர்மானிய தொல்லியல் அறிஞர்கள் ஹலாப் தொல்லியல் மேட்டில் மீண்டும் அகழாய்வு செய்தனர்.  

## ஹலாப் பண்பாடு

ஹலாப் தொல்லியல் மேடு, மட்பாண்ட புதிய கற்காலத்தைச் சேர்ந்த ஹலாப் பண்பாட்டுக்குரியதாகும். ஹலாப் தொல்லியல் மேடு கிமு 6,100 முதல் கிமு 5,400 வரை செழித்து விளங்கியது. ஹலாப் பண்பாட்டிற்கு பிறகு மேல் மெசொப்பொத்தேமியாவில் உபைது பண்பாடு நீண்ட நிலவியது.  

## குசானா
850 – 830]]  

கிமு 10-ஆம் நூற்றாண்டில், ஆர்மீனிய சிற்றரசர் காப்ரா என்பவர் ஹலாப் தொல்லியல் மேட்டுப் பகுதியில் தங்கள் தலைநகரத்தை குசானா என்ற பெயருடன் நிறுவினார்.  
கிமு 894-இல் புது அசிரியப் பேரரசர் இரண்டாம் அதாத்-நிராரி ஆட்சியின் கீழ் ஹலாப் பகுதியில் ஆர்மீனிய நகர இராச்சியம் இருந்தது. குசானா நகரம் புது அசிரியப் பேரரசு மற்றும் பார்த்தியப் பேரரசுகளின் வீழ்ச்சிக்குப் பின்னர் குசானா நகரம் உருக்குலைந்தது.  

## இதனையும் காண்க
- நூத்துபியப் பண்பாடு
- ஹலாப் பண்பாடு
- உபைது பண்பாடு
- பண்டைய அண்மை கிழக்கின் நகரங்கள்
- பண்டைய அண்மை கிழக்கு
- இசுலாமிய அரசுப் படைகளின் பண்பாட்டுச் சின்னங்கள் மீதான அழித்தொழிப்புகள்
## அடிக்குறிப்புகள்